open-index/open-wikipedia-markdown huggingface dataset:
Rakel Onsum Berg

**Rakel Onsum Berg** (født *Blæstrud* 8. mars 1916, død 7. mars 2001 på Dombås) var en norsk kunsthåndverker. Hun startet sin utdanning hos sin mor. Neste skritt var å være i lære hos Anna Kjølen i Vågå og hos Sunni Mundal i Oslo i 1937.

Den teoretiske utdanningen fikk Onsum Berg ved Statens kunst- og håndverksskole 1938–39 og Oslo Statens kvinnelige industriskole 1938–40. Hun var også et halvt år ved Tora Qvillers vevatelier. 

Blant hennes motiver er Kristin Lavransdatter og messehagl i Eysteinskyrkja. Kartongene til teppene er for det meste laget av kunstmaleren Trygve Håkenstad fra Vågå. 

Galleriet Dovregubben ble bygd til ære for henne i 1996, og er et kunst- og håndverksmuseum med permanent utstilling av hennes billedtepper. Det er et tilbygg til serverings- og overnattingsstedet Dovregubbens Hall på Dovrefjell. Ved siden av vevvirksomheten drev hun Dovregubbens Hall frem til 1983, da datteren overtok. Hun var gift med Martin Onsum Berg (f. 1906, død 1977).

Rakel Onsum Berg ble i 1988 tildelt Kulturprisen for Gudbrandsdalen for 1987 med begrunnelsen at hun var en moderne representant for vevtradisjonene i Gudbrandsdalen.

## Referanser


## Eksterne lenker
* Galleri Dovregubben
* Dovregubbens Hall
Knut Waterloo

**Knut Kuvås Waterloo** (født 27. april 1953) er en norsk spesialist i klinisk psykologi og nevropsykologi. Waterloo er professor i psykologi ved Institutt for psykologi ved Universitetet i Tromsø og ved Nevrologisk avdeling ved Universitetssykehuset Nord-Norge.

Han disputerte for dr.philos-graden 18. juni 2002 med avhandlingen *Neuropsychological function in Systemic Lupus Erythematosus*.

Under de rettspsykiatriske vurderinger av Anders Behring Breivik i forbindelse med rettssaken mot Breivik, arbeidet Waterloo i Den rettsmedisinske kommisjon. Kommisjonen behandlet og godkjente Sørheim/Husby-utredningen den 20. desember 2011.

## Referanser
Kristin Fridtun

**Kristin Fridtun** (født 9. november 1987) fra Elverum er en norsk skribent, forfatter og tidligere skihopper som representerte Elverum Hopp.

Hen har to bronsemedaljer fra NM, på snø og plast (uoffisielt) i 2003. I den uoffisielle kvinneklassen i junior-VM i Stryn i 2004 var hen på det norske laget som vant lagkonkurransen, og hen ble nummer 11 i det individuelle rennet. I kvinnenes hoppuke i 2004 ble hen nummer 17. sammenlagt. I mars 2006 deltok hen i to renn i kontinentalcupen i normalbakken i Vikersund og Våler i Hedmark, der 24.- og 23.-plass ga hen 49.-plass sammenlagt sesongen 2005/06.

Fridtun har mastergrad i norrøn filologi fra NTNU, og er fast spaltist i den nynorske ukeavisen *[[Dag og Tid]]*. Hen har stått fram som homofil og transperson.

Fridtun bruker både pronomenene «hen» og «hun».

Hun ble tildelt Språkprisen 2019. Fridtun var en av feministene bak et opprop for en inkluderende feminisme.

## Referanser


## Bibliografi
* *Norsk etymologisk oppkok - Du veit ikkje kva du snakkar om*. Samlaget 2012
* *Nynorsk for dumskallar*. Samlaget 2013
* *Kjønn og ukjønn*, sakprosa, Samlaget 2015 
* *Klok kvinne eller digg dame?* 2023

## Kilder
* Ladies-Skijumping.com: Kristin Fridtun (besøkt 28. august 2012)
* NM 2003 - Resultater normalbakke (besøkt 28. august 2012)
* NM plast 2003 - Resultater normalbakke (besøkt 28. august 2012)
* Under Dusken: Kjønnsrollespill (21. mars 2012, besøkt 28. august 2012)
* Aftenposten: Ordene du ikke visste at du lurte på (28. august 2012, besøkt samme dag)
* Presentasjon av Kristin Fridtun i Forfatterkatalogen på Forfattersentrums nettsider

## Eksterne lenker
* 
*
Viewpoint Snøhetta

**Viewpoint Snøhetta** er en utsiktspaviljong på Tverrfjellet i Dovre kommune i Innlandet og en del av Besøkssenter villrein. Bygget er tegnet av arkitektkontoret Snøhetta, og ble åpnet i 2011. Utsiktsbygget er oppført på oppdrag fra Norsk Villreinsenter Nord. Bygningen er oppført som en boks av stål, med en stor glassflate mot Snøhettamassivet i nord, og en organisk og bølgende form av massivt tre mot sør. Bygget er åpent og tilgjengelig i sommerhalvåret, og nås etter 20 minutters gange fra parkeringsplassen ved Tverrfjellet.

Parkeringsplassen er avgrenset av stolperekker, inspirert av de gamle ledegjerdene som ble brukt for å fange villrein i høyfjellet for mer enn 800 år siden. Følg grusstien, som også er tilgjengelig for rullestolbrukere, 1 500 meter opp til utsiktspunktet. På veien dit forteller en rekke med steinheller deg Dovrefjells historie gjennom de siste 10 000 år. Ved toppen kommer du til Viewpoint Snøhetta. Her er det utsikt til Dovrefjell-Sunndalsfjella nasjonalpark og det nedlagte Hjerkinn skytefelt.

Bygget har vunnet flere internasjonale priser siden det ble oppført og ble kåret til «Årets bygning i verden» i 2011.

I løpet av 2012 besøkte 15 000 personer Viewpoint Snøhetta.

## Referanser
Carl Eliassen

**Carl Eliassen** er navnet til flere personer:

* Carl August Eliassen (1885–1969), ordfører i Mosjøen
* Carl Johan Eliassen (1927–1973), rådmann i Bodø
* Carl Eliassen (Paradise Hotel) (f. 1987), vinner av Paradise Hotel (Norge) 2010
Carl August Eliassen

**Carl August Eliassen** (født 19. august 1885 i Namsos, død 12. august 1969 i Mosjøen) var en norsk kjøpmann og politiker.

Carl Eliassen var født den 19. august 1885 i Namsos som sønn av handelsfullmektig, senere sagbruksbestyrer Johan Martin Eliassen og Charlotte Amalie f. Valstad. Farfaren var kjøpmann Georg Christian Eliassen.

Eliassen var gift med Bergljot f. Støre (1889&ndash;1968), datter av Johan Odin Støre og Ragna Neergaard Havig, samt datterdatter av lensmann og ordfører i Vefsn Christian Møinichen Havig og niese av Mosjøens ordfører Fredrik Havig. Støre var født i Iowa (Sioux City), USA. Blant deres barn var rådmann i Bodø Carl Johan Eliassen (1927-1973) og ambassadør Kjell Eliassen (1929-2023).

Tidlig på 1900-tallet kom Eliassen til Mosjøen, hvor han arbeidet som kontorist, blant annet ved Nes trelastbruk frem til han ble kjøpmann i 1927 (papirhandel/bokhandel). Han var også formann i Mosjøen idrettslag fra 1920 og noen år fremover, samt skientusiast og sjakkspiller. Helgeland og Salten Fotballkrets ble stiftet på Grand hotell i Bodø 6. desember 1919 med Carl August Eliassen fra Mosjøen IL som formann.

Eliassen ble i 1941 oppnevnt som NS-ordfører i Mosjøen. Fra 1943 var han varaordfører, da Halfdan Sundlo ble oppnevnt som etterfølger.

Under landssvikoppgjøret etter krigen ble Eliassen dømt til 5 års straffarbeid, 10 års rettighetstap og inndragning av 4000 kr.

## Referanser
Grovetons uavhengige skoledistrikt

**Grovetons uavhengige skoledistrikt** (engelsk: *Groveton Independent School District*) er offentlig skoledistrikt i byen Groveton i den amerikanske delstaten Texas.

## Eksterne lenker
* www.grovetonisd.net
Fansipan

**Fansipan** er det høyeste fjellet i Vietnam på  meter over havet. Fjellet ligger i det nordvestre hjørnet av landet, nær grensen mot Laos og Kina, kun ni kilometer fra den gamle byen Sa Pa i provinsen Lao Cai.

Det er lettest å ta seg til fjellet med buss eller tog fra hovedstaden Hanoi. 

## Fjellklatring

Det tar normalt to eller tre dager å klatre til toppen av fjellet, og det er mange mulige veier opp til toppen. På  meters høyde finnes en by, og ved  meter er det en egen overnattingsleir for klatrere. 

Fjellets kallenavn er «Roof of Indochina», dvs. «Indokinas tak», noe som gjør fjellet attraktivt for mange turister.


Fil:Fansipan-vietnam.jpg|Utsikt fra Fansipan
Fil:Fansipan road.jpg|Veien til Fansipan
Fil:Fan Si Pan-path to.jpg|Stien opp til Fansipan
Fil:Sunset on the roof of Indochina.jpg|Solnedgang fra toppen av fjellet


## Referanser


## Eksterne lenker
Turer till Fan Si Pan
Chiamaka Okparaebo

**Chiamaka Okparaebo** (født 26. februar 1992) er en norsk friidrettsutøver som spesialiserer seg på tresteg. Hun er yngre søster av Ezinne Okparaebo, som er norsk rekordholder på 100 meter.

Hun startet med basketball da hun var tolv år gammel og begynte i tillegg med friidrett da hun var 14 år gammel. Fra hun var 16 år gammel har hun kun drevet med friidrett. I sitt første ungdoms-NM, i 2007, fikk hun bronse på 60 meter med tiden 8,14 sekunder.

Hun ble norgesmester som senior for første gang i NM i friidrett 2015 i Haugesund, der hun vant trestegkonkurransen med 13,02 meter.

## NM-medaljer
### Senior

### Junior

## Referanser


## Eksterne lenker
* 
* IL i BUL om Chiamaka Okparaebo
*  Profil på All-Athletics
Toftemo

**Toftemo** ble opprettet som skysstasjon i 1830-åra etter at skysstasjonen ble flyttet fra Tofte gard da hovedvegen ble flyttet ned i dalbunnen. Skysstasjonen var i drift fram til jernbanen ble åpnet til Dombås i 1913. Kong Håkon og dronning Maud overnattet her på kroningsreisen i 1905. Toftemo har vært i funksjon som turiststed kontinuerlig fram til i dag.

## Eksterne lenker
Se flyfoto
* 
*
Dovregubbens Hall

**Dovregubbens Hall** kan ha flere betydninger:
*Dovregubbens Hall i skuespillet Peer Gynt av Henrik Ibsen.
*I Dovregubbens hall er ett av musikkstykkene i Edvard Griegs Peer Gynt-suite.
*En tegning av Theodor Kittelsen.
*Dovregubbens Hall (konsertserie).
*Et serveringssted i Oslo, se Dovrehallen.
Jozef Adamec

**Jozef Adamec** (født 26. februar 1942, død 24. desember 2018) var en tsjekkoslovakisk fotballspiller født i republikken Slovakia. Adamec spilte for FK Dukla Praha, ŠK Slovan Bratislava, FC Spartak Trnava og for det . Adamec spilte de fleste kampene som spiss.

Han startet i den lokale klubben TJ Iskra Vrbové, og han gikk som 16-åring til FC Spartak Trnava i den tsjekkoslovakiske toppdivisjonen. I 1961 ble han oppdaget av Dukla Praha hvor han var med på å vinne to seriemesterskap (1962 og 1963). Deretter flyttet han tilbake til Slovakia, og spilte for Slovan Bratislava og senere tilbake til Spartak Trnava. Med Spartak Trnava vant han fem seriemesterskap (1968, 1969, 1971, 1972, 1973). 
Jozef Adamec spilte 44 landskamper for det , og han var med på laget som spilte i VM-finalen mot Brasil i 1962.

Etter spillerkarrieren var han trener i blant annet Spartak Trnava, Inter Bratislava, Slovan Bratislava, Bohemians Praha, samt for det slovakiske landslaget (1999-2001). Adamec hadde sin beste periode som trener for Dukla Banská Bystrica, hvor laget vant den slovakiske serien i 1983 og rykket opp til den landsdekkende tsjekkoslovakiske serien, og sesongen etter ble nummer fire i denne.

## Referanser


## Eksterne lenker
* 
* Profilen - www.futbalsfz.sk
* Profilen - Hall of Fame Dukla Praha website
Gangnam Style

**«Gangnam Style»** () er en K-pop-sang fra 2012 fremført av den sørkoreanske rapperen PSY (). Sangen har fått stor internasjonal oppmerksomhet og vært dekket av tunge nyhetsformidlere som CNN, *[[The Wall Street Journal|Wall Street Journal]]*, Bloomberg, *[[The Washington Post|Washington Post]]* og *[[Los Angeles Times]]*. Sangnavnet viser til livsstilen i bydelen Gangnam-gu i Seoul.

Sangen har fått svært mye oppmerksomhet som følge av fengende rytmer, uvanlig koreografi og humor i musikkvideoen. Sangen synges på koreansk, og kun strofene «» og «» er sunget på engelsk.

Fra uke 39 til 42 i 2012 lå sangen på førsteplass på VG-lista. Sangen var 11.&nbsp;november 2012 den mest likte videoen på YouTube til da, med over  som liker. Musikkvideoen ble 21.&nbsp;desember 2012 den aller første videoen på YouTube som var sett over en milliard ganger, og nådde 31.&nbsp;mai 2014 to milliarder visninger.

## Gangnam
Gangnam-gu er en trendy bydel i Sør-Koreas hovedstad Seoul, og «Gangnam Style» refererer til den luksuriøse livsstilen i bydelen. Selve sangen kan bli tolket som en parodi på livsstilen der. PSY har selv sammenliknet Gangnam med Beverly Hills.

## Internasjonal oppmerksomhet

«Gangnam Style» ble introdusert på YouTube i juli 2012, og nådde én milliard visninger 21. desember 2012. Antallet visninger har siden fortsatt å stige, og har per januar 2022 passert 4,3 milliarder. Enkelte dager har videoen vært den mest viste både på iTunes og YouTube. Sangen er også parodiert av utallige fans på YouTube, samt at den også har blitt fremført av kjente artister, som for eksempel Nelly Furtado.

Låten har toppet hitlistene i Sør-Korea og har blitt svært populær i USA, hvor den toppet Billboards K-pop-liste. Videre var «Gangnam Style» på hitlistene i Danmark, Sverige, Finland og Nederland. I Storbritannia er det den første sangen fra Asia som har toppet hitlistene.

## Referanser


## Eksterne lenker
* 
*  – Offisiell musikkvideo
Joost van Leijen

**Joost van Leijen** (født 20. juli 1984 i Nijmegen) er en nederlandsk tidligere profesjonell landeveissyklist.  Han var profesjonell fra 2010 til 2013.

## Meritter

;2002
:Omloop Het Nieuwsblad, Junior
;2004
:Brussel-Zepperen 
:Challenge de Hesbaye 
;2006
:Gent-Staden 
:Ronde van Limburg¨
:2. etappe, Ronde van de Provincie Antwerpen
;2007
:Sammenlagt Tour of Slovakia
::3. etappe
:Classic 2000 Borculo
;2008
:Classic 2000 Borculo
:4. etappe, Tour de Hokkaido
;2009
:2.-plass sammenlagt, Ringerike Grand Prix
:2.-plass sammenlagt, Olympia's Tour
;2010
:Münsterland Giro
:3.-plass, GP Herning
;2011
:2.-plass sammenlagt, Tour de Wallonie
::2. etappe
:4.-plass sammenlagt, Ster ZLM Toer

## Referanser


## Eksterne lenker
*
Grønbakken

**Grønbakken** er en plass øverst i Drivdalen, ca 4 km sør for Kongsvoll fjellstue. Ved Grønbakken var det tidligere losji hos Grønbakken Gård og Pensjonat, som også var feriehjem for jernbanens kontorpersonale. Tekst.

Grønbakken smie ble bygd i 1942 da det var veganleggsarbeid i området. Vegetaten bygde tidligere mange slike smier i forbindelse med anleggsvirksomhet, men få av dem er bevart i sin opprinnelige form. Grønbakken smie er i god stand.

Grønbakken smie er registrert i Riksantikvarens Kulturminnesøk

Grønbakken er tatt med på nasjonal verneplan for veger, bruer og vegrelaterte kulturminner fra Statens vegvesen.

## Referanser
Wesley Sulzberger

**Wesley Sulzberger** (født 20. oktober 1986 i  Launceston) er en australsk landeveissyklist. Han ble profesjonell syklist i 2009 for Française des Jeux.

## Meritter

;2006
:Sammenlagt, Tour of Gippsland
::7. etappe
:1. etappe, Tour de Hokkaido
:Tre etappeseiere, Tour of Tasmania
;2007
:Nasjonal U23-mester Landevei
:2. etappe, Herald Sun Tour
: 2.-plass, U23-VM Landevei
;2008
:2. etappe Tour of Japan
;2009
:2. etappe Paris–Corrèze
:5.-plass sammenalagt, Tour Down Under
;2010
:GP de Plumelec-Morbihan

## Referanser


## Eksterne lenker
* 
*
Vítězslav Novák

**Vítězslav Novák** (1870–1949) var en av de mest betydelige tsjekkiske komponistene i første halvdel av 1900-tallet.

Novák var elev av ,  og Antonín Dvořák ved konservatoriet i Praha. Fra 1909 ledet han en mesterklasse ved konservatoriet, og var fra 1920 til 1922 rektor ved skolen.

Novák skrev flere symfoniske dikt, en suite, serenader, ouverturer, fire operaer, to balletter, korkantater, kammermusikalske verk, klavierstykker og lieder.

## Referanser


## Litteratur
* Miloš Schnierer (red.): *Vítězslav Novák. Mitbegründer der tschechischen Musik des 20. Jahrhunderts*. Společnost Vítězslava Nováka o. a., Brno 1989, ISBN 80-9000129-7.

## Eksterne lenker
* 
* 
* Vitezslav Novak site 
* Vítězslav Novák, *The Kapralova Society*
*
Ferjesambandet Alvøen–Brattholmen

**Ferjesambandet Alvøen–Brattholmen** er et tidligere ferjesamband som trafikkerte Grønungasundet mellom Alvøen i Bergen kommune og Brattholmen på Øygarden kommune. Sambandet var en forbindelse mellom Litlesotra og fastlandet, sørvest for Bergen by, fra 1935 frem til Sotrabrua åpnet i 1971. Overfarten på sambandet tok om lag ti minutter.

## Historikk
Sambandet ble åpnet 14. mai 1935.
Den første ferjen på ruten var «Sandsfjord», en motorskøyte som kunne ta tre biler og 36 passasjerer. 
I gjennomsnitt ble det årlig fraktet  biler på sambandet mellom 1936 og 1939.
«Sandsfjord» gikk på ruten frem til 1951, da den ble erstattet av den nye ferja «Vatna» som hadde en kapasitet på åtte biler og hundre passasjerer. 

I perioden mellom 1953 og 1963 tidoblet trafikken på sambandet seg, og ventetidene enkelte helger og i sommersesongen kunne komme opp mot ett par timer, og for å tilfredstille behovet for større kapasitet ble «Lyderhorn» satt inn på sambandet i 1963. «Lyderhorn» kunne ta 18 biler og 165 passasjerer. Som følge av at kapasitetsproblemene vedvarte på sambandet, ble det kjøpt inn en ferje fra Danmark til sambandet. «Kvarven» kunne ta 25 personbiler og 175 passasjerer, en vesentlig forbedring av trafikkavviklingen, og gikk i ruten fra 1968 frem til 1971.

Ferjesambandet ble nedlagt i 11. desember 1971 da Sotrabrua åpnet.

## Ferjer i sambandet
* 1935–1951: «Sandsfjord»
* 1942: «Alf» (kun passasjerer, satt inn etter havari av «Sandsfjord») 
* 1942: «Sørfjord II» (pga. «Sandsfjord»s havari) 
* Oktober 1951–1963: «Vatna» 
* 1962: «Leif I» (mai–oktober)
* 28. april 1963–1968: «Lyderhorn»
* Juli 1968–1971: «Kvarven» (innkjøpt fra Danmark, hvor den gikk under navnet «Holmen») 

## Statistikk
Omtrentlige tall for antall kjøretøy og passasjerer fraktet på sambandet i enkelte år:
* 1970: ca.  kjøretøy og ca.  passasjerer.
* 1960: ca.  kjøretøy og ca.  passasjerer.
* 1940: 832 biler og  passasjerer.

## Kilder
* 
* 
* 

## Referanser
Charlott Nordström

**Charlott Elise Gyllenhammar Nordström** (født 4. november 1986) fra Oslo, var leder for Røde Kors Ungdom i perioden 2012–2014. Før dette var hun medlem i landsrådet, ungdomsorganisasjonens sentrale styre, her arbeidet hun spesielt med seksuell helse. Sommeren 2012 deltok Nordström på den internasjonale aids-konferansen i Washington. Hun var styremedlem i Røde Kors i Norge for perioden 2014–2017.

Hun studert til mastergrad i helse-, organisasjon- og kommunikasjonspsykologi. Per 2021 var hun ansatt på Folkehelseinstituttet.

## Referanser
Kirsten Rasmussen (psykolog)

**Kirsten Rasmussen** (født 1950) er spesialist i klinisk nevropsykologi og i psykologisk rehabilitering. Hun var professor i rettspsykologi ved Psykologisk institutt ved NTNU.

Sammen med Randi Rosenqvist har hun utgitt boken *Rettspsykiatri i praksis* (2004), en praktisk veiledningsbok for rettspsykiatrisk sakkyndig.

Under de rettspsykiatriske vurderinger av Anders Behring Breivik i forbindelse med rettssaken mot Breivik, arbeidet Rasmussen i Den rettsmedisinske kommisjon. Kommisjonen behandlet og godkjente Sørheim/Husby-utredningen den 20. desember 2011.

## Referanser
Sonatine

**Sonatine** er en liten, lettfattelig sonate som oftest lett å spille og vanligvis med to satser. Ikke sjelden dreier det seg om et øvingsstykke.

Den første satsen er oftest på sonatehovedsatsform og er uten – eller bare med en kort – gjennomføringsdel. Vanligvis er tempoet hurtig; allegro eller lignende.

Andresatsen er  langsom; andante, adagio, largo. Det kan være en menuett eller en scherzo. Dersom sonatinen bare har to satser forekommer det at første sats er langsom og andre hurtigere. Et eksempel er Beethovens *Sonatine op. 49, nr. 1* i g-moll for klaver: førstesatsen med tittelen Andante er på sonatehovedsatsform og andresatsen er en hurtigere rondo: Allegro.

Dersom det finnes en tredje sats er denne oftest hurtig og på sonatehovedsatsform eller er en rondo. 

## Se også
* Sonate
Kristof Vandewalle

**Kristof Vandewalle** (født 5. april 1985 i Kortrijk) er en belgisk, tidligere profesjonell landeveissyklist. Han var profesjonell fra 2008 til 2015.

## Meritter

;2003
:Sammenlagt Route de l'Avenir
::2. og 3. etappe
;2007
:3. etappe, Tour de l'Avenir
;2010
:GP des Kantons Aargau
:4.-plass, Tre Valli Varesine
;2012
: Belgisk mester på tempo
:Etappe 2b (TTT), Tour de l'Ain
;2013
:Etappeseier og sammenlagt Driedaagse van West-Vlaanderen
: Belgisk mester på tempo
;2014
: Belgisk mester på tempo
:7. etappe (ITT), Østerrike rundt
:7. etappe (ITT), Polen rundt

## Referanser


## Eksterne lenker
* 
*
Julie Hansson

**Julie Hansson** (født 1984) er en norsk tidligere turner som nå er turninstruktør i New York siden 2011. Tidliger jobbet hun i Norges Gymnastikk- og Turnforbund. Hun har en bachelorgrad i idrettsledelse fra 2007. Hun er ni minutter eldre enn tvillingsøsteren Kathrine Hansson. Fra de var 14 år gamle ble de trent av den estiske treneren Sergej Eisen. De representerte Kristiansand Turnforening.

## Medaljer og internasjonal deltakelse
Hun har 16 NM-gull i turn, 14 NM-sølv, 8 NM-bronse, ett gull, tre sølv og tre bronse i nordisk mesterskap i turn, ett gull og to bronse i nordeuropeisk mesterskap i turn og ett EM i teamgym. Hun har deltatt i seks EM, fire VM og to universiader.

## Kilder
* Rune Stensland: *Hva gjør de nå? Julie og Kathrine Hansson*. Artikkel i Fædrelandsvennen 28. august 2012 side 20.

## Eksterne lenker
*
Vietnams olympiske komité

**Vietnams olympiske komité** (vietnamesisk: *Uỷ ban Olympic Việt Nam*) (IOC kode: **VIE**) er den nasjonale olympiske komitéen som representerer Vietnam.

Den ble etablert 20. desember 1976 og anerkjent av Den internasjonale olympiske komité i 1979. Komitéen er medlem av Den internasjonale olympiske komité og Asias olympiske råd, og har sitt sete i Hanoi. Presidenten er Nguyen Danh Thai, og genaralsekretær er Hoang Vinh Giang.

## Se også
* Vietnam under OL

## Referanser




## Eksterne lenker
*  
*  Vietnams Olympiske Komité på Asias olympiske råds sider
*  Vietnams Olympiske Komité på www.olympic.org (IOKs sider)
Krákumál

***Krákumál*** («Kråkemål» eller «Kråke-kvædet») er et skaldekvad fra 1100-tallet. Teksten er i jeg-form, og foregir å være sagnhelten Ragnar Lodbroks dødssang og livsminner. Kvadet kan ha sin opprinnelse i nordiske miljø på De britiske øyer, muligens Orknøyene.

Kvadet består av 29 vers a ti linjer, i formen háttlausa. Hvert av versene åpner med stevlinjen «Hjoggum vér með hjörvi» («Hardt me hogg med sverdom!»). 

Den anonyme dikteren har antagelig kjent til flere sagnkilder som ikke er brukt i Ragnar Lodbroks saga; «Han nemner mange fleire slag enn soga, endå om han ikkje reknar opp alle 51 slag som han segjer Ragnar har vore med i.» Finnur Jónsson sier at «Mellem den første, historiske del af digtet og Ragnarssaga findes ingen som helst overensstemmelse», og også Fredrik Paasche påpeker at dødssangen ikke stemmer godt med sagaen, og må være eldre enn denne. Sagaforfatteren kan ikke ha kjent eller brukt kvadet, men strofer fra kvadet kan gjenfinnes i sagaen, noe som tyder på at sagaen er den yngste av de to.

Kvadet har muligens fått sitt navn fordi Ragnars hustru Åslaug Sigurdsdatter ble kalt «Kråka» Kvadet er oversatt til nynorsk i 1914, og utgitt sammen med Ragnar Lodbroks saga.

## Referanser

;Eksterne lenker
* heimskringla.no, dansk fulltekst
Ristet brød

**Ristet brød** er brødskiver som er brunet gjennom eksponering fra strålevarme. Bruningen er et resultat av maillardreaksjonen. Risting gjør brødet varmt og hardere, slik at det holder pålegg på en bedre måte. Ristet brød gir en knasende lyd når man tygger.

Den vanligste metoden for å riste brød er ved å anvende en brødrister. Det er imidlertid også mulig å riste brød på en grill (grilling) eller i en åpen ovn.

Man kan også riste et brød i toastjern, på stekepanne og lignende.

Ristet brød kan også benyttes til å lage krutonger.

## Se også
* Croque monsieur

## Eksterne lenker
*
Daniel Teklehaimanot

**Daniel Teklehaimanot Girmazion** (født 10. november 1988 i  Debarwa) er en eritreisk landeveissyklist. Han ble profesjonell syklist i 2012.

## Meritter

;2007
:6. etappe, Tour of Eritrea
;2008
: Nasjonal mester Landevei
;2009
:2.-plass sammenlagt, Tour of Eritrea
::1. og 3. etappe
:6.-plass sammenlagt, Tour de l'Avenir
;2010
:2. etappe, Coupe des nations Ville Saguenay
:Afrikansk mester landevei
:Afrikansk mester tempo (ITT)
:Afrikansk mester lagtempo (TTT) 
:Sammenlagt Tour de Rwanda
::2. etappe
;2011
:4. etappe, Tropicale Amissa Bongo
: Nasjoal mester Tempo
:Sammenlagt, Kwita Izina Tour
::Tre etappeseiere
:5. etappe, Tour d'Algérie
:Afrikansk mester lagtempo (TTT) 
:Afrikansk mester tempo (ITT)
;2012
: Nasjonal mester Landevei
: Nasjonal mester Tempo
;2013
:Prueba Villafranca de Ordizia
:Afrikansk mester lagtempo (TTT) 
:Afrikansk mester tempo (ITT)
;2014
:Afrikansk mester lagtempo (TTT) 
:Afrikansk mester tempo (ITT)
;2015
: Nasjonal mester Tempo
;2016
: Nasjonal mester Landevei
: Nasjonal mester Tempo

## Referanser


## Eksterne lenker
*
Welcome to Shit City

***Welcome to Shit City*** er et musikkalbum med Shit City, utgitt i 2012.

## Sporliste
#Six-stroke Engine
#Going South
#Killing Time
#Golden Tunes
#Oh, That Feeling
#allad Of Crowbird
#Fly Agaric
#22/47
#It Would Be Rad To Keep That ´Ol Beast Alive
#Soon To Be Over
#N S W
#Sitting On A Train

## Eksterne lenker
*
Bjarkemål

***Bjarkemål*** (norrønt: *Bjarkamál*) er et norrønt heltedikt fra omkring år 1000. Ettersom det begynner med at Hjalte vekker kongens hird til kamp, ble kvadet også kalt *Húskarlahvǫt* («hirdmannseggingen»).  

Ifølge Snorres *[[Olav den helliges saga]]* skal Tormod Kolbrunarskald ha fremsagt «det gamle *Bjarkemål*» før slaget på Stiklestad. Diktet er således gammelt, og antas å ha vært et av foreleggene for *[[Rolf Krakes saga]]*. 

I *Bjarkemål* har Rolf Krake gjort svenskene skattskyldige, men de ødelegger kongesetet Lejre med list, for vognene som angivelig frakter skattene til Lejre, er i stedet fylt med skjulte våpen. Da svenskene under Hjartvars ledelse ankommer Lejre, blir de bedt til gjestebud, men passer på å holde seg edru. 

Det gjør ikke danene, og Bjarke sover dypt i hallen, mens hans fylgje i en bjørns skikkelse kjemper på hans vegne utenfor. Da Bjarke omsider våkner og griper til våpen, er bjørnen forsvunnet.

Bare noen få strofer av diktet er bevart på islandsk, ellers er det kjent fra Saxos latinske versjon. Diktet handler om Rolf Krakes nederlag i Lejre, og historien fremstilles som en dialog mellom to av Rolf Krakes tolv berserker, Bodvar Bjarke (derav navnet *Bjarkemål*) og Hjalte. Hos Saxo består diktet av tre deler eller «sanger»: Først Hjaltes tale om hirdmannslivet, så Hjaltes minnetale over heltekongen, og til sist Bjarkes enetale som gjentar hyllesten av livet som kongens hirdmann. Saxo skrev at han hadde oversatt det til latin fra «folkespråket», men han har omarbeidet det helt etter antikke forbilder, og brukt heksametre som i *[[Iliaden]]*, *[[Odysseen]]* og *[[Æneiden]]*. 

Saxos versjon, som utgjør 298 heksameter, er utpenslet med lån fra antikken, som andre sang (*Nyktomakhien*) i *[[Æneiden]]*, der Æneas forteller Dido om grekernes og trojanernes kamp i Troja. *Nyktomakhien* er av omtrent samme lengde som *Bjarkemål* og inneholder de samme elementene: Den trojanske hest/svenskenes innsmuglede våpen, danene/trojanerne sover da svenskene/grekerne griper til våpen; og som klimaks: Gudinnen Venus viser Æneas at det er gudene selv: Jupiter, Juno, Minerva og Neptun som ønsker at Troja skal falle, og han bør derfor ta flukten. Tilsvarende viser Rolf Krakes søster Ruth Bjarke krigsguden Odin. Forskjellen er at synet av Odin blir Bjarkes og Hjaltes dødsstund. 

Dikterpresten N.F.S. Grundtvig har gitt sin versjon av diktet i salmen «Sol er oppe». Diktet er oversatt til nynorsk av Erik Eggen og utgitt sammen med *Rolf Krakes saga*.

## Referanser


## Eksterne lenker
* heimskringla.no, dansk fulltekst
Ragnar Lodbroks saga

***Ragnar Lodbroks saga*** (norrønt: *Ragnars saga loðbrókar*) er en nordisk fornaldersaga fra ca 1300 som skildrer den danske kongen og helten Ragnar Lodbroks liv og død.  

Sagaen skildrer Ragnars vikingtokter, ekteskap med først Tora Borgarhjort og deretter med Åslaug Sigurdsdatter og hans sønner med dem, videre hans herjinger og død i England, og hvordan sønnene Ivar Beinlause, Halvdan Kvitserk, Sigurd Orm-i-auga og Bjørn Jernside hevner ham etter hans død i ormegården hos kong Ella/Ælla i Northumbria i England. 

Selv om Ragnar har gitt sitt navn til sagaen, er det i like stor grad hans andre kone Åslaug (ifølge Volsungesagaen datter av den mytiske Sigurd Fåvnesbane og med tilnavnet *Kråka*) som gir sagaen liv. Hun har blitt beskrevet som *«en særtegnet personlighed, i langt højere grad end Ragnarr selv»*, og som den som *«much more than her husband can be called the chief caracter of the saga»*. Åslaug er både den foreldreløse Askepott-karakteren, den selvbevisste hustruen og den hevnlystne valkyrien Randalín.

Teksten er bare kjent fra ett middelaldermanuskript, NKS 1824 b 4° (1824b) fra ca år 1400, hvor sagaen er skrevet rett etter Volsungesagaen. Det er Sigurds datter, og Ragnars kone, Åslaug som er forbindelsen mellom de to sagaene. Andre tekster om Ragnar Lodbrok er *[[Þáttr af Ragnars sonum|Tåtten om Ragnarssønnene]]*, som kjennes fra Hauksbok, og *[[Krákumál]]* et kvad fra 1100-tallet som foregir å være Ragnars dødssang. Sannsynligvis har det eksistert en eldre «Ragnars saga» fra omkring 1250 – som det vises til i þáttr af Ragnarssonum, og denne foreliggende sagaen er skrevet etter denne. Det er mulig at den eldre, tapte sagaen var mer innholdsrik enn den bevarte. Den foreliggende sagaen har et visst preg av å være «samanraska frå ymse kanter og knytte laust i hop», med flere episoder som kan gjenfinnes i flere middelalderske ridderromaner.

Sagaen er oversatt til nynorsk i 1914, og utgitt sammen med Krákumál.

## Referanser


## Eksterne lenker
* Sagateksten på norsk (bokmål) og norrønt på www.norsesaga.no
Liste over flaggbærere for Vietnam under OL

**Liste over vietnamesiske olympiske flaggbærere** er en liste over vietnamesiske idrettspersoner som bar det vietnamesiske nasjonale flagg ved åpningsseremoniene i sommer-OL. Vietnam eller tidligere Sør-Vietnam har sålangt ikke deltatt i vinter-OL, og har derfor ikke hatt flaggbærere under vinterlekene.

## Som Sør-Vietnam

## Som Vietnam

## Referanser
Min ville vind

***Min ville vind*** er et musikkalbum med Aftenlandet, utgitt i 2002.

## Sporliste

Alle spor er skrevet av Sven Erik Vaksdal/Jon Hjørnevik unntatt «Der du går» (Astrid Kloster Særvoll/Jon Hjørnevik) og «Du som ser» (Sven Erik Vaksdal/Aage Vaksdal/Jon Hjørnevik)

# «Kom med vinden» 
# «Mot morgon»
# «Brevet»
# «Min ville vind»
# «Oss to»
# «Ingen veit»
# «Ei Anna»
# «Min elskar, min by»
# «Der du går»
# «Mitt møte med deg»
# «Du som ser»
## Medvirkende
### Aftenlandet
* Astrid Kloster Særvoll - vokal
* Sven Erik Vaksdal - akk. gitar
* Mats Grønner - akk./el. gitar
* Halvor Folgerø - bass
* Øystein Bergsvik - trommer
* Tor Bjarne Bjelland - trommer på *Min ville vind, Ingen veit, Mitt møte med deg* og *Du som ser*

### Øvrige
* Øystein Fosshagen - fele, mandolin
* Zoltan Vince - saksofon på *Min ville vind*
* Reid Gilje - trompet på *Min ville vind*
* Geir Johannessen - el. piano på *Ingen veit* og *Ei Anna*
* Geir Luedy Andersen - produsent, tekniker
* Eirik Brekke - fotograf
* Nina Yvonne Vaksdal - artwork 
* Frode Nilsen - coverdesign
## Eksterne lenker
Hoàng Xuân Vinh

**Hoàng Xuân Vinh** (født 6. oktober 1974 i Hanoi) er en profesjonell sportsskytter (pistol) fra Vietnam, og representerer hjemlandet. Han deltok under Sommer-OL 2012 i grenen skyting og øvelsen 50 m pistol hvor han tok en 4.-plass bare 0,1 poeng bak bronsemedaljen. Vinh deltok og i 10 m luftpistol, her hadde han ett poeng for lite til å nå finale-skytingen og ble nummer ni. Han var Vietnams eldste utøver under Sommer-OL 2012 med sine 37 år. I Sommer-OL 2016 i Brasil tok han Vietnams første gullmedalje noensinne i de Olympiske leker. Dette skjedde i grenen 10 m luftpistol der han oppnådde en skår på 202,5, foran Brasils Felipe Almeida Wu på andreplass med 202,1 poeng. Senere i lekene tok han også sølv i 50 m pistol, bak Jin Jong-oh, og ble med det første utøver fra Vietnam til å ta to olympiske medaljer.

## Referanser




Under Sommer-OL 2020 i Tokyo som ble arrangert i 2021, ble han nummer 22 i 10 meter luftpistol.

## Eksterne lenker
* 
*  Profil på London2012.com
*  Profil på BBC Sport Olympics 2012
*  Profil på Sports.Yahoo.com 2012
*  Profil på www.NBColympics.com 2012
Formel 1-sesongen 1954

**Formel 1-sesongen 1954** var den femte sesongen av FIAs Formel 1 verdensmesterskap. Den startet 17. januar 1954 og ble avsluttet 24. oktober etter ni løp. Verdensmesterskapet ble vunnet av Juan Manuel Fangio, som i løpet av sesongen både kjørte og vant løp for Maserati og Mercedes.

## Oppsummering av sesongen
Formel 1 byttet før sesongen til 2,5 liters motorer uten kompressor, og Mercedes kom tilbake til Grand Prix-racing for første gang etter andre verdenskrig i Frankrikes Grand Prix med en strømlinjeformet enkeltseter som Fangio og Karl Kling kjørte fram til en dominerende dobbeltseier. Fangios suksess i Frankrike kom etter at han hadde gått over fra Maserati-teamet, som han hadde vunnet sesongens to første Grand Prix-løp med. Det strømlinjeformede karosseriet viste seg uegnet for Silverstone, men Mercedes produserte et mer konvensjonelt karosseri for Nürburgring og Fangio vant tre av de gjenværende fire løpene.

Den regjerende mesteren Alberto Ascari hadde et mindre vellykket bytte av team, da han valgte å forlate Ferrari til fordel for det nydannede Lancia-teamet. Beklageligvis for han var Lancias D50-bil ikke klar før den siste runden av verdensmesterskapet, og han måtte derfor stå over mesteparten av sitt tittelforsvar.

### Løpskalender og resultatsammendrag

## Konstruktører og førere
Følgende konstruktører og førere konkurrerte i Formel 1-verdensmesterskapet i 1954. Lista omfatter ikke de som bare deltok i Indianapolis 500. 

## Sluttresultat førermesterskapet 1954
Poeng ble gitt til de første fem plassene med henholdsvis 8, 6, 4, 3 og 2 poeng. 1 poeng ble gitt for raskeste runde. Poeng for delt kjøring ble delt likt mellom førerne, uansett hvor mange runder hver av dem hadde kjørt, med mindre en av dem ble ansett å ha kjørt en «utilstrekkelig distanse». Førere som hadde delt mer enn en bil under et løp fikk bare poeng for sin høyest plasserte bil. Kun de fire beste av de åtte løpene ble regnet med i sammendraget i verdensmesterskapet. I tabellen er tallene uten parentes poengene som ble regnet med i mesterskapet, mens tall i parentes er alle poengene.

**Noter til tabellen:**
*  - Plasseringer delt mellom førere som delte bil.
*  Raskeste runde (1 poeng, som ble delt likt hvis flere førere hadde samme tid)

## Resultater fra løp utenom verdensmesterskapet
Øvrige Formel 1-løp i 1954, som ikke inngikk i verdensmesterskapet.

## Referanser


## Eksterne lenker
*
Anne Lise Thoresen Andersen

**Anne Lise Thoresen Andersen** (født 1934) er en norsk tidligere friidrettsutøver fra Bærum. Hun fikk kongepokalen under NM i Sarpsborg 14. august 1954, etter hennes dobbeltseier på 100 meter og 200 meter. Mesterskapet var preget av vind, og hennes vinnertider bar preg av det. Hun løp på 11,8 i kvalifiseringen og 12.0 i finalen med +3,5 m/s. På 200 meter løp hun på 24,9 sekund, hele 0,8 sekund under den norske rekorden, men med en medvind på +6,5 m/s. Hun representerte IL Tyrving.

Senere samme år satte Thoresen Andersen norske rekorder på begge distanser i godkjente forhold. Hun senket rekorden på 100 meter fra 12,4 til 12,2 på Bislett den 2. september og tre dager senere til 12,0 på 100 meter under nok et stevne i Sarpsborg. Hennes rekord på 200 meter kom to uker etter NM, da hun løp på 25,4 under et løp i Bern, og slo den 8 år gamle rekorden til Marit Hemstad på 25,7.

## Medaljer i norske mesterskap

## Referanser
Lê Thị Hoàng Ngọc

**Lê Thị Hoàng Ngọc** (født 1. juli 1982 i Hưng Yên, Tonkin) er en profesjonell sportsskytter (pistol) fra Vietnam, og representerer hjemlandet. Hun deltok under Sommer-OL 2012 i grenen skyting og øvelsen 25 m pistol hvor hun tok en 32.-plass av 39 skyttere. Ngọc deltok og i 10 m luftpistol, her tok hun en 21.-plass av 49 skyttere. Hun var Vietnams eldste kvinnelige utøver under Sommer-OL 2012 med sine 30 år.

## Referanser




## Eksterne lenker
* 
*  Profil på London2012.com
*  Profil på BBC Sport Olympics 2012
*  Profil på Sports.Yahoo.com 2012
*  Profil på www.NBColympics.com 2012
Yanahuara (distrikt)

**Yanahuara** er et distrikt i provinsen Arequipa i regionen Arequipa i Peru. Distriktets nasjonale statistikkode er 040126 og hovedstaden er Yanahuara.

## Referanser


## Eksterne lenker
* Censos Nacionales: XI de Población y VI de Vivienda 2007.
* INEI: Dispositivo Legal de los Distritos
* Offisielle netsiden
Deut

**Deut** (nederlandsk: *duit*) var en kobbermynt som på 1600- og 1700-tallet var i sirkulasjon i Geldern, Kleve og Nederland. Den ble preget frem til 1816 og hadde verdien 2 Penningen, 1/8 Stüber og 1/160 Gulden. Den tilsvarte 1 1/12 tyske penning.
Kjærlighetsvisa

**«Kjærlighetsvisa»** er en norsk visesang, skrevet av Halvdan Sivertsen. Sivertsen spilte den inn på LP-platen *[[Nordaførr]]* (MAI 7906), som ble utgitt i 1979. Sangen ble til etter en krangel Sivertsen hadde med kona i 1977. Da kona forlot parets leilighet i sinne, satte Halvdan Sivertsen seg ned og skrev sangen i løpet av et par timer.

«Kjærlighetsvisa» har siden blitt en folkekjær sang i Norge, og i juli 2008 ble den kåret til tidenes nordnorske sommerlåt. Jurymedlem Marte Heggelund omtalte sangen som en «nasjonalsang» for regionen: «'Kjærlighetsvisa' er en sang som hele landet kjenner og er glad i, samtidig som den er ekstra spesiell for oss fra nord. Den er nærmest som en regional nasjonalsang å regne». Nesten en tredjedel av SMS-stemmene gikk til Sivertsens kjærlighetssang. Kåringen ble avholdt av Avisa Nordland og Radio 3 Bodø.

«Kjærlighetsvisa» har også blitt presentert i NRK-programmet *[[Landeplage (TV-serie)|Landeplage]]* i 2009.
## Referanser
Herolind Shala

**Herolind Shala** (født 1992) er en norsk-kosovisk fotballspiller som fra den 31. desember 2024 er klubbløs.

Shala gikk i 2008 fra  til , før han ble hentet til Odds Ballklubb sommeren 2011. Han fikk sin Tippeligadebut mot  19. august 2011 og scoret sitt første mål i øverste divisjon mot  24. august 2012. 

Shala gjorde sin debut for  15. oktober 2012, da Norge slo Nederland 4-2 på hjemmebane..

Den 11. februar 2019 signert kontrakt med Vålerenga som varer til 31. desember 2020. 

## Referanser


## Eksterne lenker
* 
* Herolind Shalas profil på oddgrenland.no
Wolfgang Wilhelm av Pfalz-Neuburg

**Wolfgang Wilhelm av Pfalz-Neuburg** (født 4. november 1578 i Neuburg an der Donau, død 20. mars 1653 i Düsseldorf) var en tysk riksfyrste i det hellige romerske rike av den tyske nasjon. Han var både hertug av Pfalz-Neuburg og hertugdømmet Jülich-Berg fra 1614 til 1653. Han var eldste sønn av Pfalzgreven og hertugen av Neuburg Philipp Ludwig von Pfalz-Neuburg (1547&ndash;1614) og Annas av hertugdømmet Jülich-Kleve-Berg (1552&ndash;1632).

## Referanser
Atlantiske språk

**Atlantiske språk**, eller **vestatlantiske språk**, er en gruppe språk i familien niger-kongospråk. 

De atlantiske språkene snakkes langs Atlanterhavskysten fra Senegal til Liberia. Wolof i Senegal og flere av fula-språkene er de mest folkerike av de atlantiske språkene, med flere millioner brukere hver. Andre viktige medlemmer inkluderer serer og jola-dialektklyngen i Senegal. 

Temne, et av hovedspråkene i Sierra Leone, ble tidligere inkludert i den atlantiske undergruppen, men i regnes ikke lenger å tilhøre de atlantiske språk.

De fleste atlantiske språk har konsonantmutasjon og har substantivklasse-systemer som ligner på de fjernt beslektede bantuspråkene. Noen språk er tonale, mens andre, som wolof, har tonehøyde-aksent-systemer. Den grunnleggende ordrekkefølgen har en tendens til å være subjekt-verb-objekt.

## Eksterne lenker
* Journal of West African Languages: Atlantic languages
Sælehus

**Sælehus** (fra norrønt *sáluhus* og *sæluhús*) er en gammel betegnelse på herberge for veifarende.

I *[[Heimskringla]]* skriver Snorre Sturlason om mannjevningen mellom kongene Sigurd Jorsalfare og Øystein Magnusson. Han forteller at «Kong Øystein hadde gjort meget nyttig i landet mens kong Sigurd var på ferd». Han navngir blant annet mange kirker som han bygde. Andre kongesagaer, både *[[Morkinskinna]]* og et sagahåndskrift (Hulda) forteller at det var stor ferdsel over Dovrefjell. Folk for ofte vill over fjellet og var utsatt for hardt vær - «let ek tar selohus gora oc legga fe til».

## Litteratur
* Birthe Weber et al.: *[[Vesle Hjerkinn]] - Kongens gård og sælehus*. Norske Oldtidsfunn XXI - Universitetets kulturhistoriske museer, Oslo 2007

## Eksterne lenker
* «Sælehus», SNL
Vesle Hjerkinn

**Vesle Hjerkinn** er et sted på Dovrefjell hvor det lå en gård, eller et sælehus i vikingtid og middelalder.

De gamle tuftene etter middelaldergården ligger i østenden av strekningen mellom Dombås og Hjerkinn i Dovre kommune, på sydsiden av elva Folda, ca. to kilometer øst for Gautåseter.

Arkeologiske utgravinger i regi av Kulturhistorisk museum dokumenterer at Vesle Hjerkinn har hatt en sentral rolle i ferdselen over Dovrefjell. Stedet har trolig vært krongods fra slutten av 800-årene e.Kr. i Harald Hårfagre sin regjeringstid.

To av de seks tuftene på stedet er undersøkt, og det er bygd opp en modell av ett av husene.

## Litteratur
* Birthe Weber et al.: *Vesle Hjerkinn - Kongens gård og sælehus*. Norske Oldtidsfunn XXI - Universitetets kulturhistoriske museer, Oslo 2007

## Eksterne lenker
* Visitnorway.com - Vesle Hjerkinn
* Pilegrim.info - Vesle Hjerkinn
Snøheim

**Snøheim** turisthytte ligger ved foten av Snøhetta på Dovrefjell.

Hytta ble bygd av Den Norske Turistforening (DNT) i 1952. Hytta ble overtatt av Forsvaret i forbindelse med utvikling av Hjerkinn skytefelt i 1959, og skiftet da navn til Snøheim. 

Høsten 2007 fikk DNT Oslo og Omegn tilbake Snøheim fra Forsvaret. Hytta er nå utbygd og satt i stand til en betjent turistforeningshytte med 80 senger. Adkomst med skyttelbuss fra Hjerkinn.

## Konflikt med villrein
Etter at DNT overtok hytten startet en konflikt om hvorvidt veien til hytten gjennom skytefeltet skulle bli værende.

Konflikten gikk ut på at veien krysser vandrerutene til fjellreinen i Snøhetta-området, og det ble fryktet at reinen ville slutte å trekke om veien ble åpnet for fri trafikk. 
Trekket her er viktig for å opprettholde rotasjonstrekket rundt Snøhettamassivet slik at villreinens funksjonelle bruk av landskapet i villreinområdet (kalvingsområder, sommerbeiter, vinterbeiter) kan bevares.

I april 2018 ble det vedtatt at veien blir liggende, men det innføres strenge restriksjoner for ferdsel på veien. Bilkjøring er forbudt og sykling er ikke lov utenom perioden 1. juni- 15. juli. Fem ganger hver dag kan folk fraktes med buss inn til turisthytten.

## Referanser


## Eksterne lenker
*
Simen Bakken

**Simen Bakken** (født 20. august 1996 i Oslo) er en norsk skuespiller. Han er mest kjent for rollen Tormod Haug i TV 2s serie *[[Hotel Cæsar]]* i sesong 32. Han spilte også i to barnefilmer i rollen som «Erke» i *[[Julenatt i Blåfjell]]* samt oppfølgeren ''Jakten på det magiske horn''.

Han er født og oppvokst i Oslo, men flyttet i ungdomsårene til Elverum i Hedmark. Han har spilt i flere reklamefilmer, blant annet en for Elverum videregående skole.

## Filmografi
* 2009 Julenatt i Blåfjell «Erke»
* 2011 Blåfjell 2: Jakten på det magiske horn «Erke»
* 2014 Ny IB-linje Elverum vgs (reklamefilm) «Jens»
* 2015 Hotel Cæsar, sesong 32 «Tormod Haug»

## Referanser




## Eksterne lenker
*
Sportsklubben Brage (Oslo)

:*Artikkelen omhandler Sportsklubben Brage fra Oslo. For idrettslaget med samme navn fra Trondheim, se [[Sportsklubben Brage]]. Brage har også [[Brage (andre betydninger)|andre betydninger]].*

**Sportsklubben Brage** (stiftet 23. april 1923) var et norsk idrettslag fra Oslo øst som var medlem av Arbeidernes Idrettsforbund. Klubben meldte seg inn i AIF i 1927, og forble medlem fram til sammenslutningen mellom AIF og Landsforbundet for idrett i 1940. 15. februar 1946 slo Brage seg sammen med to andre tidligere arbeideridrettslag, Sportsklubben Grane og Sportsklubben Varden, og dannet Vahl Sportsklubb.

## Bandy
Brage var en av de ledende bandyklubbene i AIF. Klubben vant i 1933 det første kretsmesterskapet som ble arrangert i Oslo. I 1936, 1937 og 1940 vant Brage arbeidermesterskapet i bandy. Da AIF i 1935 nedsatte et landsutvalg for bandy, ble Brages medlem Thorleif Andresen valgt til formann. Samme år spilte seks av klubbens spillere på AIF-landslaget som slo Sverige 2–1 i en arbeiderlandskamp. Reidar Haanes, tennisspiller og grunnlegger av Sportsklubben Njård, spilte bandy for Brage i perioden 1938–1940.

Klubben deltok ikke i de illegale bandymesterskapene som ble arrangert under krigen. Brage deltok i det første norgesmesterskapet som ble arrangert etter at idretts-Norge i 1945 var forent i Norges Idrettsforbund, men ble slått ut i første runde.

## Friidrett
Flere av Brages friidrettsutøvere hevdet seg godt i arbeidermesterskapene på 1930-tallet. Ragnar Pedersen var i flere år forbundets beste mangekjemper. I 1932 ble han arbeidermester i 5- og 10-kamp, samt på 110 meter hekk og i lengde. I mesterskapet året etter vant Pedersen igjen mangekampøvelsene, mens Leif Olsen vant 110 meter hekk. I arbeidermesterskapet i 1936 seiret Olsen både på 110 og 400 meter hekk. Asbjørn Jansgård vant 800 meter i 1935, i tillegg vant Brage dette året 4 x 400 meter stafett samt Østkantstafetten.

## Referanser




## Eksterne lenker
* Tidligere Brage-formann Rolf Karlsrud forteller (Vålerenga historielag, 2012).
Ellen van Dijk

**Eleonora (Ellen) van Dijk** (født 11. februar 1987 i Harmelen i Woerden i Utrecht) er en nederlandsk bane- og landeveissyklist. I sine tenår deltok hun også som skøyteløper om vinteren.

## Meritter

**2012**
*  - VM i landeveissykling, lagtempo
*  - Omloop van Borsele
*  - Mester i landeveissykling, temporitt
* 8.-plass - Temporittet i sommer-OL 2012 (London)
* 6.-plass - Lagforfølgelse i sommer-OL 2012 (London)
*  - Lotto-Decca Tour
**2011**
*  - Tour of Qatar
*  - Mester i banesykling, individuell forfølgelse
*  - Mester i banesykling, individuell  madison
* 6.-plass - VM i landeveissykling, temporitt
**2010**
*  - Ronde van Bochum
*  - Mester i banesykling, individuell forfølgelse
**2009**
*  - EM i landeveissykling, temporitt (U23)
**2008**
*  - VM i banesykling, scratch
*  - EM i landeveissykling, temporitt (U23)
*  - EM i banesykling, scratch (U23)
*  - EM i banesykling, duell forfølgelse (U23)
*  - EM i banesykling, omnium (U23)
*  - Mester i banesykling, individuell forfølgelse
**2007**
*  - Mester i landeveissykling, temporitt
*  - Mester i banesykling, individuell forfølgelse
**2006**
*  - VM i landeveissykling, landeveisritt (Universiteter)
**2005**
*  - Mester i landeveissykling, temporitt (junior)
**2004**
*  - Mester i landeveissykling, temporitt (junior)
*  - Mester i landeveissykling, landeveisritt (junior)
*  - VM i landeveissykling, landeveisritt (junior)
**2003**
*  - Mester i landeveissykling, landeveisritt (junior)

## Referanser


## Eksterne lenker
* 
* 
;Sykling
* Offisiell team nettside
* Ellen van Dijk på London2012.com
*  Profil på The-Sports.org (noen resultater)
;Som skøyteløper
*  Profil på Jakub Majerski's Speedskating database (Adelskalender distanser og sammenlagt)
*  Profil og resultater for sesongene 2001/02 – 2006/07 og 2001/02 – 2002/03 på www.OSTA.nl (ikke komplette oversikter)
*  Profil på Effesport.nl (noen resultater, ikke komplett som gir feil personlige rekorder -oversikt)
Middelthuns gate 29

**Middelthunsgate 29** er en kontorbygning i Middelthuns gate på Majorstuen i Oslo. Eiendommen er tegnet av arkitektbrødrene Frithjof Lykke-Enger og Knut Enger og oppført 1962–1964 som administrasjonsbygg for Norges vassdrags- og energidirektorat (NVE). Byggningen har utsmykninger av Odd Tandberg og Nic Schiøll og har fredningsbestemmelser, men ble rehabilitert i 2011 av DARK Arkitekter i tett samspill med Riksantikvaren. Etter rehabiliteringen fikk bygget energiklasse B.
Bygget ligger på Majorstua, og grenser til Frognerparken.

Bygget har hatt flere eiere. Fram til 2017 eide Entra ASA bygget, da det ble solgt til et syndikat satt opp av NRP Finans. I 2020 ble bygget solgt videre til et eiendomsselskap (Skb Eiendom AS), som er 100% i eie av Stiftelsen Kaare Berg. 

Middelthuns gate 29 brukes som kontor av Norges vassdrags- og energidirektorat.

## Referanser


## Eksterne lenker
* 
* Entra eiendom: Middelthunsgate 29
*